इस वक्त यह कहना कठिन है कि 18 कार्य दिवसों वाले मानसून सत्र में क्या होगा, लेकिन आसार अच्छे नहीं दिख रहे हैं। कर्नाटक में सरकार बना लेने और उपचुनावों में भाजपा से बेहतर प्रदर्शन करने के चलते विपक्ष कहीं अधिक उत्साहित तो है ही, वह आगामी आम चुनाव में भाजपा के खिलाफ महागठबंधन बनने की संभावनाएं भी देख रहा है। निराशाजनक यह है कि वह पहले से कहीं अधिक नकारात्मकता से भी भरा हुआ नजर आ रहा है। हैरत नहीं कि वह बजट सत्र की तरह मानसून सत्र को भी बाधित करने की कोशिश करे।